title: Odluka Vijeća (ZVSP) 2015/332 od 2. ožujka 2015. o produljenju mandata posebnog predstavnika Europske unije za Južni Kavkaz i krizu u Gruziji

text:
               3.3.2015

               HR

               Službeni list Europske unije

               L 58/70

         ODLUKA VIJEĆA (ZVSP) 2015/332
   od 2. ožujka 2015.
   o produljenju mandata posebnog predstavnika Europske unije za Južni Kavkaz i krizu u Gruziji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. srpnja 2014. donijelo Odluku 2014/438/ZVSP (1) o imenovanju g. Herberta SALBERA posebnim predstavnikom Europske unije (PPEU) za Južni Kavkaz i krizu u Gruziji. Mandat PPEU-a istječe 28. veljače 2015.

               (2)

               Mandat PPEU-a trebalo bi produljiti za daljnje razdoblje od osam mjeseci.

               (3)

               PPEU će provoditi svoj mandat u kontekstu situacije koja se može pogoršati i koja bi mogla otežati ostvarivanje ciljeva vanjskog djelovanja Unije kako su određeni u članku 21. Ugovora o Europskoj uniji,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Herberta SALBERA kao posebnog predstavnika EU-a za Južni Kavkaz i krizu u Gruziji produljuje se do 31. listopada 2015. Vijeće može odlučiti da mandat PPEU-u završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   Mandat PPEU-a temelji se na ciljevima politike Unije za Južni Kavkaz, uključujući ciljeve postavljene u zaključcima izvanrednog sastanka Europskog vijeća održanog u Bruxellesu 1. rujna 2008. i zaključcima Vijeća od 15. rujna 2008, kao i onima od 27. veljače 2012. Ti ciljevi uključuju:

               (a)

               u skladu s postojećim mehanizmima, uključujući Organizaciju za europsku sigurnost i suradnju (OESS) i njezinu skupinu iz Minska, sprečavanje sukoba u regiji, doprinos mirnom rješavanju sukoba u regiji, uključujući krizu u Gruziji i sukob na području Nagorno-Karabah, promicanjem povratka izbjeglica i interno raseljenih osoba i putem drugih odgovarajućih sredstava, te podupiranje provedbe takvog rješenja u skladu s načelima međunarodnog prava;

               (b)

               pokretanje konstruktivne suradnje s glavnim zainteresiranim sudionicima u pogledu regije;

               (c)

               poticanje i podršku daljnjoj suradnji između Armenije, Azerbajdžana i Gruzije, te, prema potrebi, njihovih susjednih zemalja;

               (d)

               povećanje djelotvornosti i vidljivosti Unije u regiji.

         Članak 3.
   Mandat
   Da bi postigao ciljeve politike, PPEU ima sljedeći mandat:

               (a)

               razvijati kontakte s vladama, parlamentima, drugim ključnim političkim sudionicima, pravosuđem i civilnim društvom u regiji;

               (b)

               poticati zemlje u regiji na suradnju u regionalnim temama od zajedničkog interesa kao što su zajedničke sigurnosne prijetnje, borba protiv terorizma, nezakonita trgovina i organizirani kriminal;

               (c)

               doprinositi mirnom rješavanju sukoba u skladu s načelima međunarodnog prava i olakšati provedbu takvog rješavanja u bliskoj koordinaciji s Ujedinjenim narodima, OESS-om i njegovom skupinom iz Minska;

               (d)

               u odnosu na krizu u Gruziji:

                           i.

                           pomoći u pripremi za međunarodne razgovore koji se održavaju na temelju točke 6. plana rješenja od 12. kolovoza 2008. („Međunarodna rasprava u Ženevi”) i njegovih provedbenih mjera od 8. rujna 2008., uključujući o aranžmanima za sigurnost i stabilnost u regiji, pitanju izbjeglica i interno raseljenih osoba, na temelju međunarodno priznatih načela i bilo kojem drugom predmetu, sporazumom između stranaka,

                           ii.

                           pomoći u utvrđivanju stajališta Unije i predstavljati je, na razini PPEU-a, u razgovorima iz podtočke i., i

                           iii.

                           olakšati provedbu plana rješenja od 12. kolovoza 2008. i njegovih provedbenih mjera od 8. rujna 2008.;

               (e)

               olakšati razvoj i provedbu mjera za izgradnju povjerenja;

               (f)

               prema potrebi, pomoći u pripremi doprinosa Unije za provedbu mogućeg rješenja sukoba;

               (g)

               intenzivirati dijalog u pogledu regije između Unije i glavnih zainteresiranih sudionika;

               (h)

               pomoći Uniji u daljnjem razvijanju sveobuhvatne politike prema Južnom Kavkazu;

               (i)

               u okviru aktivnosti navedenih u ovom članku, doprinositi provedbi politike ljudskih prava Unije i smjernica Unije o ljudskim pravima, posebice u pogledu djece i žena na područjima pogođenima sukobima, osobito praćenjem i bavljenjem razvojem događaja u tom pogledu.

         Članak 4.
   Provedba mandata
   1.   PPEU je odgovoran za provedbu mandata, djelujući pod nadzorom VP-a.
   2.   PSO održava povlaštenu povezanost s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru mandata, ne dovodeći u pitanje ovlasti VP-a.
   3.   PPEU radi u bliskoj koordinaciji s Europskom službom za vanjsko djelovanje (ESVD) i njezinim relevantnim odjelima.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a tijekom razdoblja od 1. ožujka 2015. do 31. listopada 2015. iznosi 1 350 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje rashodima podliježe ugovoru između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je, u granicama mandata PPEU-a i odgovarajućih raspoloživih financijskih sredstava, odgovoran za ustrojavanje tima. Tim raspolaže stručnim znanjem o specifičnim pitanjima politika, u skladu s potrebama mandata. PPEU o sastavu svojeg tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja PPEU-u. Plaće tako upućenog osoblja pokriva država članica, dotična institucija Unije odnosno ESVD. Stručnjaci koje su države članice uputile u institucije Unije ili ESVD također mogu biti raspoređeni PPEU-u. Međunarodno ugovorno osoblje ima državljanstvo države članice.
   3.   Cjelokupno upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje ili ESVD-a te obavlja svoje dužnosti i djeluje u interesu mandata PPEU-a.
   4.   Osoblje PPEU-e smješta se zajedno s relevantnim odjelima ESVD-a ili delegacijama Unije kako bi se doprinijelo usklađenosti i dosljednosti njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i ostala jamstva potrebna za dovršetak i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (2).
   Članak 9.
   Pristup podacima i logistička potpora
   1.   Države članice, Komisija i Glavno tajništvo Vijeća osiguravaju PPEU-u pristup svim relevantnim podacima.
   2.   Delegacije Unije u regiji i/ili države članice prema potrebi pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je razmješteno izvan Unije u operativnom svojstvu na temelju glave V. Ugovora, PPEU, u skladu s mandatom PPEU-a i sigurnosnom situacijom na zemljopisnom području za koje je odgovoran, poduzima sve opravdane praktične mjere za sigurnost cjelokupnog osoblja za koje je PPEU izravno nadležan, posebno tako da:

               (a)

               uspostavlja sigurnosni plan specifičan za misiju na temelju uputa ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka u vezi s upravljanjem sigurnim kretanjem osoblja na područje misije i unutar njega, kao i za upravljanje situacijama u kojima je ugrožena sigurnost, uključujući krizni plan i plan za evakuaciju misije;

               (b)

               osigurava da je cjelokupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi tima PPEU-a koji trebaju biti razmješteni izvan Unije, uključujući lokalno ugovorno osoblje, prođu odgovarajuće sigurnosno osposobljavanje prije ili nakon dolaska na područje misije, na temelju stupnjeva rizika koje je za područje misije odredio ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovna izvješća šalju se putem mreže COREU. PPEU može pripremati izvješća za Vijeće za vanjske poslove. U skladu s člankom 36. Ugovora, PPEU smije sudjelovati u informiranju Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i djelotvornosti djelovanja Unije i pomaže osigurati da se svi instrumenti Unije i aktivnosti država članica dosljedno koriste kako bi se postigli ciljevi politike Unije. Aktivnosti PPEU-a koordinirane su s aktivnostima Komisije. PPEU priprema redovite informativne sastanke za misije država članica i za delegacije Unije.
   2.   Na terenu se održava bliska veza sa šefovima delegacija Unije i šefovima misija država članica, koji ulažu sve napore kako bi pomogli PPEU-a u provedbi mandata. PPEU u bliskoj suradnji sa šefom delegacije Unije u Gruziji pruža lokalne političke smjernice šefu promatračke misije Europske unije u Gruziji (EUMM Georgia). PPEU i zapovjednik civilne operacije za misiju EUMM Georgia međusobno se savjetuju prema potrebi. PPEU također surađuje s drugim međunarodnim i regionalnim sudionicima na terenu.
   Članak 13.
   Pomoć u vezi sa zahtjevima
   PPEU i osoblje PPEU-a pružaju pomoć u pribavljanju elemenata za odgovor na bilo koje zahtjeve i obveze koji proizlaze iz mandata prethodnih PPEU-ova za Južni Kavkaz i krizu u Gruziji te osiguravaju administrativnu pomoć i pristup relevantnim spisima u tu svrhu.
   Članak 14.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do kraja kolovoza 2015. podnosi VP-u, Vijeću i Komisiji sveobuhvatno izvješće o provedbi mandata.
   Članak 15.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. ožujka 2015.

      Sastavljeno u Bruxellesu 2. ožujka 2015.

            Za Vijeće

            Predsjednica

         D. REIZNIECE-OZOLA

      (1)  Odluka Vijeća 2014/438/ZVSP od 8. srpnja 2014. o izmjeni i produljenju mandata posebnog predstavnika Europske unije za Južni Kavkaz i krizu u Gruziji (SL L 200, 9.7.2014., str. 11.).

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 2014/645/ZVSP: Odluka Političkog i sigurnosnog odbora EUCAP NESTOR/2/2014 od 24. srpnja 2014. o prihvaćanju doprinosa trećih država misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

text:
               6.9.2014

               HR

               Službeni list Europske unije

               L 267/7

         ODLUKA POLITIČKOG I SIGURNOSNOG ODBORA EUCAP NESTOR/2/2014
   od 24. srpnja 2014.
   o prihvaćanju doprinosa trećih država misiji Europske unije za izgradnju regionalne pomorske sposobnosti u državama Roga Afrike (EUCAP NESTOR)

      (2014/645/ZVSP)

   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (1), a posebno njezin članak 10. stavak 3.,
   budući da:

               (1)

               Vijeće je na temelju članka 10. stavka 3. Odluke 2012/389/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih država.

               (2)

               Slijedom preporuke o doprinosu Australije koju je dao zapovjednik civilnih operacija, doprinos Australije trebalo bi prihvatiti.

               (3)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   1.   Doprinos Australije misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) prihvaća se i smatra značajnim.
   2.   Australija je izuzeta iz financijskih doprinosa proračunu operacije EUCAP NESTOR.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 24. srpnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 187, 17.7.2012., str. 40.


title: Odluka Vijeća (EU) 2017/262 od 6. veljače 2017. o određivanju tijela za imenovanje i tijela ovlaštenog za sklapanje ugovorâ o radu, za Glavno tajništvo Vijeća, i o stavljanju izvan snage Odluke 2013/811/EU

text:
               16.2.2017

               HR

               Službeni list Europske unije

               L 39/4

         ODLUKA VIJEĆA (EU) 2017/262
   od 6. veljače 2017.
   o određivanju tijela za imenovanje i tijela ovlaštenog za sklapanje ugovorâ o radu, za Glavno tajništvo Vijeća, i o stavljanju izvan snage Odluke 2013/811/EU
   VIJEĆE EUROPSKE UNIJE,
   uzimajući u obzir Pravilnik o osoblju za dužnosnike Europske unije i Uvjete zaposlenja ostalih službenika Europske unije, kako su utvrđeni Uredbom Vijeća (EEZ, Euratom, EZUČ) br. 259/68 (1), a posebno članak 2. tog Pravilnika o osoblju i članak 6. tih Uvjeta zaposlenja,
   budući da:

               (1)

               Na temelju članka 240. stavka 2. prvog podstavka Ugovora o funkcioniranju Europske unije za Glavno tajništvo Vijeća odgovoran je glavni tajnik.

               (2)

               Radi pružanja potpore administrativnom pojednostavnjenju i učinkovitom upravljanju osobljem glavni tajnik trebao bi imati veće mogućnosti delegiranja svojih ovlasti u pogledu primjene Pravilnika o osoblju za dužnosnike Europske unije („Pravilnik o osoblju”) i Uvjeta zaposlenja ostalih službenika Europske unije („Uvjeti zaposlenja”) glavnom direktoru uprave. Osim toga, glavni tajnik trebao bi biti ovlašten svim glavnim direktorima prenijeti ovlast za donošenje odluka o unutarnjim preraspodjelama i premještajima u skladu s potrebama za osobljem u sklopu njihovih glavnih uprava.

               (3)

               Odluku Vijeća 2013/811/EU (2) trebalo bi staviti izvan snage,

         DONIJELO JE OVU ODLUKU:
   Članak 1.
   1.   Ovlasti koje su Pravilnikom o osoblju dodijeljene tijelu za imenovanje, a Uvjetima zaposlenja tijelu nadležnom za sklapanje ugovorâ o radu, u pogledu Glavnog tajništva Vijeća izvršava:

               (a)

               Vijeće u pogledu glavnog tajnika;

               (b)

               Vijeće, na prijedlog glavnog tajnika, u pogledu primjene članaka 1.a, 30., 34., 41., 49., 50. i 51. Pravilnika o osoblju na glavne direktore;

               (c)

               glavni tajnik u ostalim slučajevima.

         2.   Glavni tajnik ovlašten je na glavnog direktora uprave prenijeti, u cijelosti ili djelomično, bilo koje ili sve svoje ovlasti u pogledu primjene Pravilnika o osoblju i Uvjeta zaposlenja.
   3.   Glavni tajnik ovlašten je svim glavnim direktorima prenijeti ovlast u vezi s preraspodjelama i premještajima u interesu službe u okviru njihovih glavnih uprava u skladu s člankom 7. stavkom 1. prvim podstavkom Pravilnika o osoblju.
   Članak 2.
   Odluka 2013/811/EU stavlja se izvan snage.
   Članak 3.
   Ova Odluka stupa na snagu 1. ožujka 2017.

      Sastavljeno u Bruxellesu 6. veljače 2017.

            Za Vijeće

            Predsjednica

         F. MOGHERINI

      (1)  Uredba Vijeća (EEZ, Euratom, EZUČ) br. 259/68 od 29. veljače 1968. o Pravilniku o osoblju za dužnosnike i Uvjetima zaposlenja ostalih službenika Europskih zajednica i kojom se uvode posebne mjere koje se privremeno primjenjuju na dužnosnike Komisije (SL L 56, 4.3.1968., str. 1.).

      (2)  Odluka Vijeća 2013/811/EU od 17. prosinca 2013. o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća i stavljanju izvan snage Odluke 2011/444/EU (SL L 355, 31.12.2013., str. 91.).


title: Odluka Europskog parlamenta (EU) 2015/1710 od 29. travnja 2015. o zaključenju poslovnih knjiga zajedničkog poduzeća ENIAC za financijsku godinu 2013.

text:
               30.9.2015

               HR

               Službeni list Europske unije

               L 255/429

      ODLUKA EUROPSKOG PARLAMENTA (EU) 2015/1710
      od 29. travnja 2015.
      o zaključenju poslovnih knjiga zajedničkog poduzeća ENIAC za financijsku godinu 2013.
      EUROPSKI PARLAMENT,

                  —

                  uzimajući u obzir završnu godišnju računovodstvenu dokumentaciju zajedničkog poduzeća ENIAC za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji zajedničkog poduzeća ENIAC za financijsku godinu 2013., zajedno s odgovorima zajedničkog poduzeća (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti zajedničko poduzeće za izvršenje proračuna za financijsku godinu 2013. (05306/2015 – C8–0049/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (3),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 209.,

                  —

                  uzimajući u obzir Uredbu Vijeća (EZ) br. 72/2008 od 20. prosinca 2007. o osnivanju zajedničkog poduzeća ENIAC (5),

                  —

                  uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 1. stavak 2. i članak 12.,

                  —

                  uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

                  —

                  uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0104/2015),

         1.

            odgađa zaključenje poslovnih knjiga zajedničkog poduzeća ENIAC za financijsku godinu 2013.;

         2.

            nalaže svojem predsjedniku da ovu Odluku proslijedi izvršnom direktoru zajedničkog poduzeća ENIAC, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 452, 16.12.2014., str. 26.

         (2)  SL C 452, 16.12.2014., str. 27.

         (3)  SL L 248, 16.9.2002., str. 1.

         (4)  SL L 298, 26.10.2012., str. 1.

         (5)  SL L 30, 4.2.2008., str. 21.

         (6)  SL L 169, 7.6.2014., str. 152.

         (7)  SL L 357, 31.12.2002., str. 72.

         (8)  SL L 38, 7.2.2014., str. 2.


title: Odluka Vijeća (EU) 2016/828 od 21. travnja 2016. o sklapanju, u ime Unije, Protokola o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju

text:
               27.5.2016

               HR

               Službeni list Europske unije

               L 140/1

         ODLUKA VIJEĆA (EU) 2016/828
   od 21. travnja 2016.
   o sklapanju, u ime Unije, Protokola o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 6. točkom (b) i člankom 218. stavkom 8. drugim podstavkom,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               U skladu s Odlukom Vijeća (EU) 2015/2469 (2) Protokol o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju („Protokol o izmjeni”) potpisan je 8. prosinca 2015., podložno njegovu naknadnom sklapanju.

               (2)

               Tekstom Protokola o izmjeni, koji je rezultat pregovora, na odgovarajući način odražavaju se smjernice za pregovore koje je izdalo Vijeće jer se njime Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju (3) („Sporazum”) usklađuje s najnovijim kretanjima na međunarodnoj razini u vezi s automatskom razmjenom informacija, to jest s globalnim standardom za automatsku razmjenu informacija o financijskim računima u poreznim stvarima koji je razvila Organizacija za gospodarsku suradnju i razvoj (OECD). Unija, države članice i Republika San Marino aktivno su sudjelovale u radu Svjetskog foruma OECD-a za potporu razvoju i provedbi tog standarda. Tekst Sporazuma, kako je izmijenjen ovim Protokolom o izmjeni, treba biti pravna osnova za provedbu globalnog standarda u odnosima između Unije i Republike San Marina.

               (3)

               Provedeno je savjetovanje s Europskim nadzornikom za zaštitu podataka u skladu s člankom 28. stavkom 2. Uredbe (EZ) br. 45/2001 Europskog parlamenta i Vijeća (4).

               (4)

               Protokol o izmjeni trebalo bi odobriti,

         DONIJELO JE OVU ODLUKU:
   Članak 1.
   Protokol o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju odobrava se u ime Unije (5).
   Članak 2.
   1.   Predsjednik Vijeća u ime Unije šalje obavijest predviđenu u članku 2. stavku 1. Protokola o izmjeni.
   2.   Komisija obavješćuje Republiku San Marino i države članice o obavijestima primljenima u skladu s člankom 1. stavkom 1. točkom (d) Sporazuma kako proizlazi iz Protokola o izmjeni.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 21. travnja 2016.

            Za Vijeće

            Predsjednik

         G.A. VAN DER STEUR

      (1)  Mišljenje od 3. ožujka 2016. (još nije objavljeno u Službenom listu).

      (2)  Odluka Vijeća (EU) 2015/2469 od 8. prosinca 2015. o potpisivanju, u ime Unije, i privremenoj primjeni Protokola o izmjeni uz Sporazum između Europske zajednice i Republike San Marina o mjerama istovrsnim onima koje su utvrđene u Direktivi Vijeća 2003/48/EZ o oporezivanju dohotka od kamata na štednju (SL L 346, 31.12.2015., str. 1.).

      (3)  SL L 381, 28.12.2004., str. 33.

      (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (5)  Tekst Protokola o izmjeni objavljen je u SL L 346, 31.12.2015., str. 3. zajedno s odlukom o potpisivanju i privremenoj primjeni.


title: Odluka Vijeća od 9. srpnja 2013. o imenovanju predsjednika žalbenih vijeća Ureda za usklađivanje na unutarnjem tržištu (žigovi i dizajni)

text:
               11.7.2013

               HR

               Službeni list Europske unije

               C 199/2

         ODLUKA VIJEĆA
   od 9. srpnja 2013.
   o imenovanju predsjednika žalbenih vijeća Ureda za usklađivanje na unutarnjem tržištu (žigovi i dizajni)
   2013/C 199/03
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 207/2009 od 26. veljače 2009. o žigu Zajednice (1), a posebno njezin članak 136.,
   uzimajući u obzir kandidature koje je predložio upravni odbor Ureda za usklađivanje na unutarnjem tržištu (žigovi i dizajni) 31. svibnja 2013.,
   DONIJELO JE OVU ODLUKU:
   Članak 1.
   G. Théophilos MARGELLOS, rođen u Ateni 21. studenoga 1953., imenuje se predsjednikom žalbenih vijeća Ureda za usklađivanje na unutarnjem tržištu (žigovi i dizajni) na razdoblje od pet godina.
   Članak 2.
   Datum početka petogodišnjeg razdoblja iz članka 1. određuje upravni odbor Ureda za usklađivanje na unutarnjem tržištu (žigovi i dizajni).
   Članak 3.
   Ova odluka stupa na snagu trećeg dana od dana objave u Službenom listu Europske unije.

      Sastavljeno u Bruxellesu 9. srpnja 2013.

            Za Vijeće

            Predsjednik

         R. ŠADŽIUS

      (1)  SL L 78, 24.3.2009., str. 1.


title: Odluka Europskog parlamenta (EU) 2016/1602 od 28. travnja 2016. o zaključenju poslovnih knjiga Zajedničkog poduzeća ENIAC za financijsku godinu 2014.

text:
               14.9.2016

               HR

               Službeni list Europske unije

               L 246/436

         ODLUKA EUROPSKOG PARLAMENTA (EU) 2016/1602
   od 28. travnja 2016.
   o zaključenju poslovnih knjiga Zajedničkog poduzeća ENIAC za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća ENIAC za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ENIAC za razdoblje od 1. siječnja do 26. lipnja 2014., s odgovorom Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0058/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 209.,

               —

               uzimajući u obzir Uredbu Vijeća (EZ) br. 72/2008 od 20. prosinca 2007. o uspostavljanju Zajedničkog poduzeća ENIAC (4),

               —

               uzimajući u obzir Uredbu Vijeća (EU) br. 561/2014. od 6. svibnja 2014. o osnivanju zajedničkog poduzeća ECSEL (5), a posebno njezin članak 1. stavak 2. i članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (7),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0113/2016),

               1.

               odgađa zaključenje poslovnih knjiga Zajedničkog poduzeća ENIAC za financijsku godinu 2014.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća ECSEL, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 25.

      (2)  SL C 422, 17.12.2015., str. 26.

      (3)  SL L 298, 26.10.2012., str. 1.

      (4)  SL L 30, 4.2.2008., str. 21.

      (5)  SL L 169, 7.6.2014., str. 152.

      (6)  SL L 357, 31.12.2002., str. 72.

      (7)  SL L 38, 7.2.2014., str. 2.


title: Odluka Vijeća 2013/477/ZVSP od 27. rujna 2013. o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove

text:
               28.9.2013

               HR

               Službeni list Europske unije

               L 257/18

         ODLUKA VIJEĆA 2013/477/ZVSP
   od 27. rujna 2013.
   o izmjeni Odluke 2010/573/ZVSP o mjerama ograničavanja protiv vodstva transnistrijske regije Republike Moldove
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 27. rujna 2010. donijelo Odluku 2010/573/ZVSP (1).

               (2)

               Na temelju preispitivanja Odluke 2010/573/ZVSP, mjere ograničavanja protiv vodstva transnistrijske regije Republike Moldove bi trebalo produljiti do 30. rujna 2014.

               (3)

               Odluku 2010/573/ZVSP bi stoga trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 4. stavak 2. Odluke 2010/573/ZVSP zamjenjuje se sljedećim:

      „2.   Ova se Odluka primjenjuje do 30. rujna 2014. Ona se stalno preispituje. Prema potrebi se obnavlja ili mijenja, ako Vijeće smatra da njezini ciljevi nisu ispunjeni.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 27. rujna 2013.

            Za Vijeće

            Predsjednik

         E. GUSTAS

      (1)  Odluka Vijeća 2010/573/ZVSP od 27. rujna 2010. o mjerama ograničavanja protiv vodstva transnistrijske regije Republike Moldove (SL L 253, 28.9.2010., str. 54.).


title: 2004/919/EZ: Odluka Vijeća od 22. prosinca 2004. o suzbijanju kriminaliteta povezanog s motornim vozilima s prekograničnim posljedicama

text:
               19/Sv. 003

               HR

               Službeni list Europske unije

               208

         32004D0919

               L 389/28

               SLUŽBENI LIST EUROPSKE UNIJE

               22.12.2004.

      ODLUKA VIJEĆA

   od 22. prosinca 2004.
   o suzbijanju kriminaliteta povezanog s motornim vozilima s prekograničnim posljedicama
   (2004/919/EZ)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 30. stavak 1. točku (a) i članak 34. stavak 2. točku (c),
   uzimajući u obzor inicijativu Kraljevine Nizozemske,
   uzimajući u obzir mišljenje Europskog parlamenta,
   budući da:

               (1)

               Procjenjuje se da se u državama članicama Europske unije godišnje ukrade 1,2 milijuna motornih vozila.

               (2)

               Krađe imaju za posljedicu nastanak znatne štete koja iznosi najmanje 15 milijardi eura godišnje.

               (3)

               Veliki dio takvih vozila, prema procjeni od 30 do 40 %, ukraden je pod okriljem organiziranog kriminala i potom izmijenjen i izvezen u druge države u Europskoj uniji i izvan nje.

               (4)

               Osim uzrokovanja materijalne štete, takva djela također ozbiljno narušavaju osjećaj pravde i sigurnosti kod građana. Kriminal u vezi s vozilima može biti popraćen teškim oblicima nasilja.

               (5)

               Posljedično, otežano je ostvarenje cilja iz članka 29. Ugovora, da se građanima osigura visok stupanj zaštite u području slobode, sigurnosti i pravde.

               (6)

               Vijeće je usvojilo Rezoluciju od 27. svibnja 1999. o borbi protiv međunarodnog kriminala boljim praćenjem korištenih putova (1).

               (7)

               Kriminal u vezi s vozilima također je moguće, na međunarodnoj razini, povezati s drugim oblicima kriminala, kao što je nedopušteno trgovanje drogom, oružjem i ljudima.

               (8)

               Suzbijanje kriminala u vezi s vozilima u nadležnosti je tijela zaduženih za izvršavanje zakona u državama članicama. Međutim, za suzbijanje prekograničnih aspekata takvog kriminala potreban je i razmjeran zajednički pristup koji uključuje - kada je to moguće i potrebno - suradnju između država članica i njihovih tijela zaduženih za izvršavanje zakona.

               (9)

               Od osobitog je značaja suradnja između tijela zaduženih za izvršavanje zakona i tijela ovlaštenih za registraciju vozila, kao i dostupnost informacija zainteresiranim stranama.

               (10)

               Suradnja s Europolom jednako je tako važna, budući da Europol može osigurati potrebne analize i izvješća o problemu.

               (11)

               Europska visoka policijska škola, putem Europske policijske obrazovne mreže (EPLN), omogućuje policijskim snagama u državama članicama pristup bibliotečnom fondu u području kriminala u vezi s vozilima radi pristupa informacijama i stručnom znanju. EPLN također omogućava razmjenu znanja i iskustva, putem rasprava.

               (12)

               Borba protiv kriminala u vezi s vozilima pojačavat će se zajedno s povećanjem broja država članica koje pristupaju Ugovoru o europskom informacijskom sustavu prometnih i vozačkih dozvola (EUCARIS) od 29. lipnja 2000.

               (13)

               Za učinkovito suzbijanje kriminala u vezi s vozilima s međunarodnom dimenzijom bit će potrebno poduzeti niz posebnih mjera,

         ODLUČILO JE:
   Članak 1.
   Definicije
   U smislu ove Odluke, primjenjuju se sljedeće definicije:

               1.

               „Vozilo” znači svako motorno vozilo, prikolica ili kamp kućica kako je definirano u odredbama koje se odnose na Schengenski informacijski sustav (SIS).

               2.

               „Nacionalna nadležna tijela” znači sva nacionalna tijela koja su odredile države članice u svrhu ove Odluke i mogu obuhvaćati, ako je potrebno, policiju, carinska tijela, graničnu policiju i sudbena tijela.

         Članak 2.
   Cilj
   1.   Cilj ove Odluke je postići bolju suradnju unutar Europske unije s ciljem sprječavanja i borbe protiv prekograničnog kriminala u vezi s vozilima.
   2.   Osobitu se pozornost posvećuje odnosu između krađe vozila i nezakonite trgovine vozilima i oblika organiziranog kriminala poput nedopuštenog trgovanja drogom, oružjem i ljudima.
   Članak 3.
   Suradnja između nadležnih nacionalnih tijela
   1.   Države članice poduzimaju potrebne mjere, u skladu s nacionalnim pravom, kako bi potakle međusobnu suradnju između nacionalnih nadležnih tijela s ciljem suzbijanja prekograničnog kriminala u vezi s vozilima, primjerice putem sporazuma o suradnji.
   2.   Posebna se pozornost posvećuje suradnji u odnosu na kontrolu izvoza, uz poštovanje nadležnosti u državama članicama.
   Članak 4.
   Suradnja između nadležnih tijela i privatnog sektora
   1.   Države članice, sukladno nacionalnom pravu, poduzimaju potrebne mjere radi organiziranja, kada smatraju potrebnim, povremenih savjetovanja između nadležnih nacionalnih tijela na kojima mogu sudjelovati i predstavnici privatnog sektora (poput vlasnika privatnih registara nestalih vozila, osiguravatelja i trgovine vozilima) s ciljem koordinacije informacija i međusobnog usklađivanja aktivnosti u tom području.
   2.   Države članice, sukladno nacionalnom pravu, pojednostavnjuju postupke za brz povrat vozila koja nadležna nacionalna tijela zaplijene.
   Članak 5.
   Kontaktne točke u području kriminala u vezi s vozilima
   1.   Do 30. ožujka 2005. države članice određuju u okviru njihovih tijela zaduženih za izvršavanje zakona, kontaktne točke ovlaštene za suzbijanje prekograničnog kriminala u vezi s vozilima.
   2.   Države članice ovlašćuju kontaktne točke da razmjenjuju informacije, stručna mišljenja, kao i opće i tehničke informacije koje se odnose na kriminal u vezi s vozilima, na temelju postojećeg primjenjivog zakonodavstva. Razmjena informacija obuhvaća i metode i najbolje prakse u sprečavanju kriminala u vezi s vozilima. Takve razmjene ne uključuju razmjenu osobnih podataka.
   3.   Podaci o nacionalnim kontaktnim točkama koje su određene, uključujući i njihove kasnije izmjene, dostavljaju se Glavnom tajništvu Vijeća koje ih objavljuje u Službenom listu Europske unije.
   Članak 6.
   Objavljivanje upozorenja o ukradenim vozilima i registracijskim potvrdama
   1.   U slučaju svake prijave krađe vozila, nadležna tijela država članica odmah unosi upozorenje o ukradenom vozilu u SIS, sukladno nacionalnom pravu, i ako je to moguće, u Interpolovu bazu podataka o ukradenim motornim vozilima.
   2.   Država članica sukladno nacionalnom pravu objavljeno upozorenje povlači iz baze traženih vozila odmah nakon prestanka razloga za njegovim objavljivanjem.
   3.   U slučaju prijave krađe registracijske potvrde, nadležna tijela država članica odmah upozorenje o tome unose u SIS, sukladno nacionalnom pravu.
   Članak 7.
   Registracija
   1.   Svaka država članica osigurava da njezina nadležna tijela poduzmu potrebne mjere radi sprečavanja zlouporabe i krađe registracijskih dokumenata vozila.
   2.   Tijela zadužena za izvršavanje zakona obavještavaju nacionalna tijela za registraciju vozila o tome je li vozilo za koje je u tijeku postupak registracije, bilo ukradeno. Pristup bazi podataka u tu svrhu odvija se uz poštovanje odredbi prava Zajednice.
   Članak 8.
   Sprečavanje zloporabe registracijskih potvrda
   1.   Kako bi se spriječila zloporaba registracijskih potvrda, svaka država članica sukladno nacionalnom pravu osigurava da njezina nadležna tijela poduzmu potrebne korake da se zadrži registracijska potvrda vlasnika ili posjednika vozila ako je vozilo teško oštećeno u nesreći (totalna šteta).
   2.   Registracijska se potvrda također zadržava, sukladno nacionalnom pravu, u slučaju kad se tijekom provjere koju provodi tijelo zaduženo za izvršavanje zakona sumnja da je došlo do promjena u pogledu identifikacijskih obilježja vozila, kao što je identifikacijski broj vozila.
   3.   Registracijske se potvrde, u skladu s nacionalnim pravom, vraćaju samo nakon pregleda i pozitivne potvrde istovjetnosti vozila.
   Članak 9.
   Europol
   Svaka država članica osigurava da njezina tijela zadužena za izvršavanje zakona po potrebi obavještavaju Europol u okviru njegovog mandata i zadaća o odgovornima za počinjenje kriminala u vezi s vozilima.
   Članak 10.
   Promicanje stručnosti i osposobljavanja
   Države članice poduzimaju potrebne korake kako bi osigurale da odgovorni nacionalni instituti za osposobljavanje odgovarajućih tijela zaduženih za izvršavanje zakona promiču u svom nastavnom planu, gdje je moguće, u suradnji s Europskom visokom policijskom školom, specijalističko osposobljavanje u području sprječavanja kriminala u vezi s vozilima i njegova otkrivanja. Takvo osposobljavanje može obuhvaćati doprinos Interpola u skladu s njegovim područjem nadležnosti.
   Članak 11.
   Sastanak kontaktnih točaka i godišnje izvješće Vijeću
   Kontaktne točke za kriminal u vezi s vozilima održavaju sastanke najmanje jednom godišnje pod pokroviteljstvom države članice koja je predsjedatelj Vijeća. Europol se poziva da sudjeluje na tim sastancima. Predsjedništvo izvještava Vijeće o napretku praktične suradnje među tijelima zaduženima za izvršavanje zakona.
   Članak 12.
   Evaluacija
   Vijeće ocjenjuje provedbu ove Odluke do 30. prosinca 2007.
   Članak 13.
   Stupanje na snagu
   Ova odluka stupa na snagu na dan njezine objave u Službenom listu Europske unije.
   Za one države članice u kojima odredbe schengenske pravne stečevine u pogledu SIS-a još nisu stupile na snagu, obveze iz ove Odluke u pogledu SIS-a proizvode učinak s datumom početka primjene navedenih odredbi, kako je određeno u Odluci Vijeća donesenoj u tu svrhu u skladu s primjenjivim postupcima.

      Sastavljeno u Bruxellesu 22. prosinca 2004.

            Za Vijeće

            Predsjednik

         C. VEERMAN

      (1)  SL C 162, 9.6.1999., str. 1.


title: Odluka Vijeća (ZVSP) 2016/1071 od 1. srpnja 2016. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
               2.7.2016

               HR

               Službeni list Europske unije

               L 178/21

         ODLUKA VIJEĆA (ZVSP) 2016/1071
   od 1. srpnja 2016.
   o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2014. donijelo Odluku 2014/512/ZVSP (1).

               (2)

               Europsko vijeće 19. ožujka 2015. postiglo je dogovor da će poduzeti potrebne mjere kako bi se trajanje mjera ograničavanja jasno povezalo s potpunom provedbom sporazumâ iz Minska, imajući u vidu da je potpuna provedba bila predviđena za 31. prosinca 2015.

               (3)

               Dana 21. prosinca 2015. Vijeće je produljilo Odluku 2014/512/ZVSP do 31. srpnja 2016. kako bi mu se omogućilo da dodatno procijeni provedbu sporazumâ iz Minska.

               (4)

               Nakon procjene provedbe sporazumâ iz Minska, Odluku 2014/512/ZVSP trebalo bi produljiti za daljnjih šest mjeseci kako bi se Vijeću omogućilo da dodatno procijeni njihovu provedbu.

               (5)

               Odluku 2014/512/ZVSP stoga bi trebalo izmijeniti u skladu s tim,

         DONIJELO JE OVU ODLUKU:
   Članak 1.
   Članak 9. stavak 1. prvi podstavak Odluke 2014/512/ZVSP zamjenjuje se sljedećim:

      „1.   Ova se Odluka primjenjuje do 31. siječnja 2017.”

   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 1. srpnja 2016.

            Za Vijeće

            Predsjednik

         M. LAJČÁK

      (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).


title: Odluka Vijeća (ZVSP) 2017/972 od 8. lipnja 2017. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o izmjeni Odluke (ZVSP) 2017/154

text:
               9.6.2017

               HR

               Službeni list Europske unije

               L 146/139

         ODLUKA VIJEĆA (ZVSP) 2017/972
   od 8. lipnja 2017.
   o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o izmjeni Odluke (ZVSP) 2017/154
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 27. siječnja 2017. donijelo Odluku (ZVSP) 2017/154 (2) o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

               (3)

               Vijeće je utvrdilo da više ne postoje razlozi za zadržavanje jednog od tih subjekta na popisu.

               (4)

               Popis bi stoga trebalo na odgovarajući način ažurirati,

         DONIJELO JE OVU ODLUKU:
   Članak 1.
   Prilog Odluci (ZVSP) 2017/154 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 8. lipnja 2017.

            Za Vijeće

            Predsjednik

         U. REINSALU

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća (ZVSP) 2017/154 od 27. siječnja 2017. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2016/1136 (SL L 23, 28.1.2017., str. 21.).

      PRILOG
      Subjekt naveden u nastavku briše se s popisa navedenog u Prilogu Odluci (ZVSP) 2017/154:
      II.   SKUPINE I SUBJEKTI

                  11.

                  „Hofstadgroep”.


title: Odluka (EU) 2016/2099 Europskog parlamenta i Vijeća od 23. studenoga 2016. o mobilizaciji Europskog fonda za prilagodbu globalizaciji (zahtjev iz Estonije – EGF/2016/003 EE/nafta i kemikalije)

text:
               1.12.2016

               HR

               Službeni list Europske unije

               L 326/14

         ODLUKA (EU) 2016/2099 EUROPSKOG PARLAMENTA I VIJEĆA
   od 23. studenoga 2016.
   o mobilizaciji Europskog fonda za prilagodbu globalizaciji (zahtjev iz Estonije – EGF/2016/003 EE/nafta i kemikalije)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je kako bi se pružila potpora radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Estonija je 11. svibnja 2016. podnijela zahtjev za mobilizaciju EGF-a u vezi s otpuštanjem radnika u poduzećima Eesti Energia AS, Nitrofert AS i Viru Keemia Grupp AS. Zahtjev je dopunjen dodatnim informacijama u skladu s člankom 8. stavkom 3. Uredbe (EU) br. 1309/2013. Taj je zahtjev ispunjava uvjete za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               U skladu s člankom 4. stavkom 2. Uredbe (EU) br. 1309/2013 zahtjev Estonije smatra se prihvatljivim jer otpuštanja imaju ozbiljan utjecaj na zaposlenost i lokalno, regionalno i nacionalno gospodarstvo.

               (5)

               Stoga bi trebalo mobilizirati EGF kako bi se za zahtjev koji je podnijela Estonija osigurao financijski doprinos u iznosu od 1 131 358 EUR.

               (6)

               Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2016. mobilizira se Europski fond za prilagodbu globalizaciji kako bi se osigurao iznos od 1 131 358 EUR u obliku odobrenih sredstava za preuzimanje obveza i plaćanja.
   Članak 2.
   Ova Odluka stupa na snagu na dan objave u Službenom listu Europske unije. Primjenjuje se od 23. studenoga 2016.

      Sastavljeno u Strasbourgu 23. studenoga 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka Vijeća od 16. lipnja 2014. o imenovanju polovice članova Upravnog vijeća Europske agencije za sigurnost hrane

text:
               21.6.2014

               HR

               Službeni list Europske unije

               C 192/2

         ODLUKA VIJEĆA
   od 16. lipnja 2014.
   o imenovanju polovice članova Upravnog vijeća Europske agencije za sigurnost hrane
   2014/C 192/02
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 25. stavak 1.,
   uzimajući u obzir popis kandidata koji je Vijeću dostavila Europska komisija,
   uzimajući u obzir mišljenje Europskog parlamenta,
   budući da:

               (1)

               Od ključne je važnosti osigurati neovisnost, visoku znanstvenu kvalitetu, transparentnost i učinkovitost Europske agencije za sigurnost hrane (EFSA). Također je neophodno ostvariti suradnju s državama članicama.

               (2)

               Mandat sedmero članova Upravnog vijeća Agencije istječe 30. lipnja 2014.

               (3)

               Popis koji je dostavila Komisija pregledan je s ciljem imenovanja sedmero novih članova Upravnog vijeća Agencije na temelju dokumentacije dostavljene od strane Komisije te u svjetlu mišljenja Europskog parlamenta. Cilj je osigurati najviši standard osposobljenosti i širok raspon relevantnog znanja, na primjer u upravljanju i javnoj upravi, te najširu moguću geografsku distribuciju unutar Unije.

               (4)

               Člankom 25. Uredbe (EZ) br. 178/2002 zahtijeva se da četiri člana Upravnog vijeća Agencije moraju imati vlastitog iskustva u radu u organizacijama koje predstavljaju potrošače i ostale interese u prehrambenom lancu. Mandat triju članova Upravnog vijeća s takvim iskustvom istječe 30. lipnja 2014. i te bi članove stoga trebalo zamijeniti,

         DONIJELO JE OVU ODLUKU:
   Članak 1.
   Sljedeće osobe imenuju se članovima Upravnog vijeća Europske agencije za sigurnost hrane za razdoblje od 1. srpnja 2014. do 30. lipnja 2018.:
   Stella CANNA MICHAELIDOU
   Iñaki EGUILEOR
   Jan MOUSING (2)

   Raymond O’ROURKE (3)

   András SZÉKÁCS
   Robert Van GORCOM
   Pieter VANTHEMSCHE (4)

   Članak 2.
   Ova Odluka stupa na snagu na dan donošenja.

      Sastavljeno u Luxembourgu 16. lipnja 2014.

            Za Vijeće

            Predsjednik

         G. KARASMANIS

      (1)  SL L 31, 1.2.2002., str. 1.

      (2)  Iskustvo u radu u organizacijama koje predstavljaju ostale interese u prehrambenom lancu.

      (3)  Iskustvo u radu u organizacijama koje predstavljaju potrošače.

      (4)  Iskustvo u radu u organizacijama koje predstavljaju ostale interese u prehrambenom lancu.


title: 2014/35/EU: Odluka Vijeća od 10. svibnja 2012. o potpisivanju, u ime Unije, i privremenoj primjeni Sporazuma između Europske unije i Vlade Posebnog upravnog područja Makaa Narodne Republike Kine o određenim aspektima usluga zračnog prometa

text:
               24.1.2014

               HR

               Službeni list Europske unije

               L 21/1

      ODLUKA VIJEĆA
      od 10. svibnja 2012.
      o potpisivanju, u ime Unije, i privremenoj primjeni Sporazuma između Europske unije i Vlade Posebnog upravnog područja Makaa Narodne Republike Kine o određenim aspektima usluga zračnog prometa
      (2014/35/EU)

      Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2014/586/EU: Odluka Europskog parlamenta od 3. travnja 2014. o zatvaranju računa Europskog instituta za jednakost spolova za financijsku godinu 2012.

text:
               5.9.2014

               HR

               Službeni list Europske unije

               L 266/226

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europskog instituta za jednakost spolova za financijsku godinu 2012.
   (2014/586/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog instituta za jednakost spolova za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog instituta za jednakost spolova za financijsku godinu 2012., zajedno s odgovorima Instituta (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za jednakost spolova (4), a posebno njezin članak 15.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za prava žena i jednakost spolova (A7-0230/2014),

               1.

               odobrava zatvaranje računa Europskog instituta za jednakost spolova za financijsku godinu 2012.;

               2.

               nalaže svojem predsjedniku da ovu Odluku proslijedi direktoru Europskog instituta za jednakost spolova, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 127.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 403, 30.12.2006., str. 9.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Političkog i sigurnosnog odbora (ZVSP) 2017/1356 od 18. srpnja 2017. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2017/321 (ATALANTA/2/2017)

text:
               21.7.2017

               HR

               Službeni list Europske unije

               L 190/12

         ODLUKA POLITIČKOG I SIGURNOSNOG ODBORA (ZVSP) 2017/1356
   od 18. srpnja 2017.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2017/321 (ATALANTA/2/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela piratstva i oružane pljačke uz somalsku obalu (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               PSO je 21. veljače 2017. donio Odluku (ZVSP) 2017/321 (2) o imenovanju kontraadmirala Rafaela FERNÁNDEZA-PINTADE MUÑOZA-ROJASA zapovjednikom snaga EU-a.

               (3)

               Zapovjednik operacije EU-a preporučio je imenovanje kontraadmirala Fabija GREGORIJA novim zapovjednikom snaga EU-a na mjesto kontraadmirala Rafaela FERNÁNDEZA-PINTADE MUÑOZA-ROJASA od 27. srpnja 2017.

               (4)

               Vojni odbor EU-a 27. lipnja 2017. podupro je tu preporuku.

               (5)

               Odluku (ZVSP) 2017/321 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Kontraadmiral Fabio GREGORI imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 27. srpnja 2017.
   Članak 2.
   Odluka (ZVSP) 2017/321 stavlja se izvan snage.
   Članak 3.
   Ova Odluka stupa na snagu 27. srpnja 2017.

      Sastavljeno u Bruxellesu 18. srpnja 2017.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora (ZVSP) 2017/321 od 21. veljače 2017. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2016/940 (ATALANTA/1/2017) (SL L 47, 24.2.2017., str. 11.).


title: 87/277/EEZ: Odluka Vijeća od 18. svibnja 1987. o dodjeli mogućnosti ulova bakalara na području otoka Spitsbergen i Medvjeđeg otoka i u području 3M kako je utvrđeno Konvencijom NAFO-a

text:
               04/Sv. 009

               HR

               Službeni list Europske unije

               28

         31987D0277

               L 135/29

               SLUŽBENI LIST EUROPSKE UNIJE

               18.05.1987.

      ODLUKA VIJEĆA

   od 18. svibnja 1987.
   o dodjeli mogućnosti ulova bakalara na području otoka Spitsbergen i Medvjeđeg otoka i u području 3M kako je utvrđeno Konvencijom NAFO-a
   (87/277/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 170/83 od 25. siječnja 1983. o uspostavi sustava Zajednice za očuvanje i gospodarenje ribolovnim resursima (1), kako je izmijenjena Aktom o pristupanju Španjolske i Portugala, a posebno članak 11. te Uredbe,
   uzimajući u obzir prijedlog Komisije,
   budući da je potrebno dodijeliti mogućnosti ulova bakalara na području otoka Spitsbergen i Medvjeđeg otoka (područje ICES-a II.b) i u području 3M regulatornog područja definiranog Konvencijom NAFO-a kako bi se osiguralo racionalno gospodarenje količinama koje su dostupne Zajednici;
   budući da je potrebno usvojiti pravila o dodjeli tih mogućnosti ulova s obzirom na to kako se stokovi razvijaju kako bi si ribari mogli organizirati stabilan ribolov;
   budući da raspodjela udjela stoka bakalara dostupnog Zajednici na području otoka Spitsbergen i Medvjeđeg otoka ni na koji način ne dovodi u pitanje prava i obaveze koje proizlaze iz Ugovora iz Pariza 1920.,
   DONIJELO JE OVU ODLUKU:
   Jedini članak
   Mogućnosti ulova bakalara na području otoka Spitsbergen i Medvjeđeg otoka (područje ICES-a II.b) i u području 3M regulatornog područja definiranog Konvencijom NAFO-a dodjeljuju se u skladu s tablicama u Prilogu.

      Sastavljeno u Bruxellesu 18. svibnja 1987.

            Za Vijeće

            Predsjednik

         P. DE KEERSMAEKER

      (1)  SL L 24, 27.1.1983., str. 1.
   PRILOG

      Bakalar na području otoka Spitsbergen i Medvjeđeg otoka (područje ICES-a II.b)

               Ukupan dopušten ulov (TAC)
               (u tonama)

               Udio Zajednice
               (u tonama)

               Njemačka
               %

               Španjolska
               %

               Francuska
               %

               Portugal
               %

               Ujedinjena Kraljevina
               %

               Druge države članice

               PRVI OBROK

               Postotak udjela Zajednice nakon odbitka standardne količine dodijeljene „drugim državama članicama”

               Standardna količina

               21 000 ili manje

               15,3

               52,15

               8,61

               11,01

               12,92

               100 tona

               DRUGI OBROK

               Postotak kvote Zajednice nakon odbitka prvog obroka i količine dodijeljene „drugim državama članicama”

               Standardni iznos

               210 001 – 23 100

               25,67

               30,11

               17,37

               4,50

               22,35

               250 tona

               Postotak udjela Zajednice

               700 001 – 800 000

               23 101 – 26 404

               2

               800 001 – 900 000

               26 401 – 29 700

               3

               900 001 – 1 000 000

               29 701 – 33 000

               4

               1 000 001 – ili više

               33 001 ili više

               5

      Bakalar NAFO 3M

               Njemačka
               %

               Španjolska
               %

               Francuska
               %

               Portugal
               %

               Ujedinjena Kraljevina
               %

               PRVI OBROK

               7 500 tona ili manje

               9,33

               28,67

               4,00

               39,33

               18,67

               DRUGI OBROK

               više od 7 500 tona

               1,76

               37,81

               5,38

               51,97

               3,08